pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง ประเด็นข้อกังวลต่อการเปิดเผยรายชื่อผู้ร้องเรียนกรณี ขนมจีนคลุกน้ำปลา
วันจันทร์ที่ 11 มิถุนายน 2561
กระทรวงมหาดไทยชี้แจง ประเด็นข้อกังวลต่อการเปิดเผยรายชื่อผู้ร้องเรียนกรณี ขนมจีนคลุกน้ําปลา
มท.ชี้แจงข้อกังวลต่อการเปิดเผยรายชื่อผู้ร้องเรียนกรณีขนมจีนคลุกน้ําปลาออกสู่สาธารณะ เผย จ.สุราษฎร์ธานีแสดงความเสียใจกับเหตุการณ์-ขอโทษที่มีกรณีดังกล่าว แจงไม่มีเจตนาเผยแพร่ ย้ํากําชับผู้เกี่ยวข้องทุกฝ่ายพึงระมัดระวังรักษาข้อมูลข่าวสารของทางราชการ
วันที่ 9 มิถุนายน 2561 นายนิสิต จันทร์สมวงศ์ รองปลัดกระทรวงมหาดไทยและโฆษกกระทรวงมหาดไทย สํานักงานปลัดกระทรวงมหาดไทย กระทรวงมหาดไทย ชี้แจงประเด็นข้อกังวลต่อการเปิดเผยรายชื่อผู้ร้องเรียนกรณี “ขนมจีนคลุกน้ําปลา” โดยจากกรณีดังกล่าว นายวิชวุทย์ จินโต ผู้ว่าราชการจังหวัดสุราษฎร์ธานี ได้ให้ข้อเท็จจริง ดังนี้
1. กรณีข้อร้องเรียนของผู้ปกครองเรื่องเด็กกินขนมจีนกับน้ําปลา ที่โรงเรียนบ้านท่าใหม่ อําเภอท่าชนะ จังหวัดสุราษฎร์ธานีไม่ได้นิ่งนอนใจ และได้สั่งการไปยังศึกษาธิการจังหวัดและสํานักงานเขตพื้นที่การศึกษาประถมศึกษาสุราษฎร์ธานี เขต 2 ให้ตรวจสอบข้อเท็จจริงในทันที จึงนําไปสู่การสั่งย้ายผู้อํานวยการโรงเรียนบ้านท่าใหม่ อําเภอท่าชนะ มาประจําที่สํานักงานเขตพื้นที่ประถมศึกษาสุราษฎร์ธานี เขต 2 เมื่อวันที่ 1 มิถุนายน 2561 และผู้ว่าราชการจังหวัดได้ลงพื้นที่ตรวจสอบข้อเท็จจริงด้วยตนเอง เมื่อวันพฤหัสบดีที่ 7 มิถุนายน 2561 เพื่อตรวจสอบการจัดหาอาหารกลางวันแก่นักเรียน และเมื่อวันศุกร์ที่ 8 มิถุนายน 2561 พล.ท. โกศล ปทุมชาติ ที่ปรึกษารัฐมนตรีว่าการกระทรวงศึกษาธิการ ได้ลงพื้นที่เพื่อตรวจสอบข้อเท็จจริงกรณีดังกล่าวเช่นกัน
2. สําหรับกรณีปรากฏรายชื่อผู้ร้องเรียนออกไปสู่สาธารณะ จังหวัดขอแสดงความเสียใจกับเหตุการณ์ที่เกิดขึ้น และขอโทษที่มีกรณีดังกล่าวขึ้น โดยที่จังหวัดไม่ได้มีเจตนาจะเผยแพร่แต่อย่างใด ทั้งนี้ จังหวัดได้กําชับให้ผู้ที่เกี่ยวข้องทุกฝ่ายได้พึงระมัดระวังในการรักษาข้อมูลข่าวสารของทางราชการไม่ให้เผยแพร่ออกไป เพราะจะเป็นผลกระทบกับผู้ร้องเรียน
3. สําหรับข้อกังวลเรื่องสวัสดิภาพและความปลอดภัยของผู้ร้องเรียน จังหวัดสั่งการให้นายอําเภอท่าชนะและกํานันผู้ใหญ่บ้าน ตลอดจนหน่วยงานด้านความมั่นคงในพื้นที่ให้คุ้มครองดูแลสวัสดิภาพของผู้ร้องอย่างเต็มกําลังความสามารถ
--------------------------
รัฐบาลไทย-ข่าวทำเนียบรัฐบาล-แจ้งเตือนเกษตรกรที่ทำอาชีพประมง ให้เตรียมพร้อมรับมือกับสถานการณ์น้ำท่วม
วันจันทร์ที่ 23 กันยายน 2562
แจ้งเตือนเกษตรกรที่ทําอาชีพประมง ให้เตรียมพร้อมรับมือกับสถานการณ์น้ําท่วม
..
#ไทยคู่ฟ้า สําหรับพื้นที่ที่ต้องเฝ้าระวังสถานการณ์น้ําท่วม ขอแจ้งเตือนเกษตรกรที่ทําอาชีพประมงให้เตรียมพร้อมรับมือกับสถานการณ์ดังกล่าวอย่างถูกวิธีเพื่อลดผลกระทบที่อาจจะเกิดขึ้น สําหรับบ่อหรือกระชังไหนมีสัตว์น้ําที่สามารถจับได้แล้ว ควรทยอยจับขึ้นจําหน่ายก่อนที่จะเกิดความเสียหายนะครับ
รัฐบาลไทย-ข่าวทำเนียบรัฐบาล-“หมอหนู” จัดวัคซีนป้องกันไข้หวัดใหญ่ให้เรือนจำทั่วประเทศ
วันพุธที่ 4 กันยายน 2562
“หมอหนู” จัดวัคซีนป้องกันไข้หวัดใหญ่ให้เรือนจําทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข จัดวัคซีนไข้หวัดใหญ่ฉีดให้ผู้ต้องขังและเจ้าหน้าที่ในเรือนจําทั่วประเทศ 11,622 โด๊ส เน้นการป้องกันควบคุมโรคติดต่อ
รองนายกรัฐมนตรีและรัฐมนตรีว่าการกระทรวงสาธารณสุข จัดวัคซีนไข้หวัดใหญ่ฉีดให้ผู้ต้องขังและเจ้าหน้าที่ในเรือนจําทั่วประเทศ 11,622 โด๊ส เน้นการป้องกันควบคุมโรคติดต่อ
วันนี้ (4 กันยายน 2562) ที่ทัณฑสถานบําบัดพิเศษกลาง กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุขุม กาญจนพิมาย ปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พันตํารวจเอกณรัชต์ เศวตนันทน์ อธิบดีกรมราชทัณฑ์ และให้สัมภาษณ์ภายหลังเปิดกิจกรรมรณรงค์ป้องกันโรคติดต่อในเรือนจํา ว่า กระทรวงสาธารณสุข ได้ร่วมกับกรมราชทัณฑ์ จัดระบบบริการสาธารณสุขสําหรับผู้ต้องขังในเรือนจํา เพื่อให้ผู้ต้องขังได้รับการดูแลสุขภาพ ป้องกันโรคติดต่อ เช่น โรควัณโรค ไวรัสตับอักเสบซี ซิฟิลิส เข้าถึงบริการสาธารณสุขขั้นพื้นฐานที่มีคุณภาพ และให้ความรู้การดูแลสุขภาพ การป้องกันและควบคุมโรคด้วยตนเองอย่างถูกต้องและเหมาะสม โดยเฉพาะช่วงนี้เป็นฤดูฝนอาจเกิดการระบาดของโรคไข้หวัดใหญ่ ในเรือนจํามีคนอยู่รวมกันจํานวนมากอาจเกิดการแพร่ระบาดของโรคได้ง่าย จึงได้มอบวัคซีนป้องกันโรคไข้หวัดใหญ่ให้กับกรมราชทัณฑ์เพื่อฉีดให้กับผู้ต้องขังทั่วประเทศ จํานวน 11,622 โด๊ส
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า กิจกรรมรณรงค์ป้องกันโรคติดต่อที่จัดขึ้นในวันนี้ ประกอบด้วย การฉีดวัคซีนแก่ผู้ต้องขังและเจ้าหน้าที่ การคัดกรองการติดเชื้อ HIV จากน้ําในช่องปากในผู้ต้องขัง การให้ความรู้เรื่องโรคไข้หวัดใหญ่ โรควัณโรค ไวรัสตับอักเสบซี ซิฟิลิส และการป้องกันการติดเชื้อเอชไอวีก่อนการสัมผัส
***************************** 4 กันยายน 2562
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดการประชุมเชิงปฏิบัติการแนวทางการสร้างความเข้มแข็งของ บวร เพื่อความมั่นคง มั่งคั่ง ยั่งยืน ของชุมชนคุณธรรม
วันอังคารที่ 26 พฤศจิกายน 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดการประชุมเชิงปฏิบัติการแนวทางการสร้างความเข้มแข็งของ บวร เพื่อความมั่นคง มั่งคั่ง ยั่งยืน ของชุมชนคุณธรรม
นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดการประชุมเชิงปฏิบัติการแนวทางการสร้างความเข้มแข็งของ บวร เพื่อความมั่นคง มั่งคั่ง ยั่งยืน ของชุมชนคุณธรรมน้อมนําหลักปรัชญาของเศรษฐกิจพอเพียง
วันที่ ๒๕ พฤศจิกายน ๒๕๖๒ เวลา ๑๕.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดการประชุมเชิงปฏิบัติการแนวทางการสร้างความเข้มแข็งของ บวร เพื่อความมั่นคง มั่งคั่ง ยั่งยืน ของชุมชนคุณธรรมน้อมนําหลักปรัชญาของเศรษฐกิจพอเพียงและบรรยายพิเศษ เรื่อง แนวทางการสร้างความเข้มแข็งของ บวร เพื่อความมั่นคง มั่งคั่ง ยั่งยืน ของชุมชนคุณธรรมน้อมนําหลักปรัชญาของเศรษฐกิจพอเพียง โดยมีผู้ตรวจราชการกระทรวงวัฒนธรรม ที่ปรึกษากระทรวงวัฒนธรรม ผู้ช่วยปลัดกระทรวงวัฒนธรรม วัฒนธรรมจังหวัด ผู้อํานวยการกลุ่ม/นักวิชาการวัฒนธรรมชํานาญการพิเศษและเจ้าหน้าที่ที่รับผิดชอบงานชุมชนคุณธรรมฯ ทั่วประเทศ เข้าร่วม ณ โรงแรมทาวน์อินทาวน์ กรุงเทพฯ
รัฐบาลไทย-ข่าวทำเนียบรัฐบาล-พิธีมอบป้ายศูนย์การเรียนรู้ตามหลักปรัชญาเศรษฐกิจพอเพียงด้านการศึกษา ปีพุทธศักราช 2559
วันอังคารที่ 26 กันยายน 2560
พิธีมอบป้ายศูนย์การเรียนรู้ตามหลักปรัชญาเศรษฐกิจพอเพียงด้านการศึกษา ปีพุทธศักราช 2559
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีมอบป้ายศูนย์การเรียนรู้ตามหลักปรัชญาเศรษฐกิจพอเพียงด้านการศึกษา ปีพุทธศักราช 2559 และเกียรติบัตรเชิดชูเกียรติสถานศึกษาพอเพียง ปีการศึกษา 2559
พร้อมทั้งกล่าวแสดงความยินดีและบรรยายพิเศษ เรื่อง 'พระมหากรุณาธิคุณปกเกล้าฯ ปวงชนชาวไทย สืบสานพระราชปณิธานโรงเรียนคุณธรรม' ณ หอประชุมพุทธมณฑล อ.พุทธมณฑล จ.นครปฐม
รัฐบาลไทย-ข่าวทำเนียบรัฐบาล-สธ.เตือน“ไวรัสตับอักเสบ”ภัยเงียบตัวก่อโรคตับแข็ง มะเร็งตับ ติดง่ายกว่าเชื้อไวรัสเอชไอวี
วันพฤหัสบดีที่ 4 พฤษภาคม 2560
สธ.เตือน“ไวรัสตับอักเสบ”ภัยเงียบตัวก่อโรคตับแข็ง มะเร็งตับ ติดง่ายกว่าเชื้อไวรัสเอชไอวี
กระทรวงสาธารณสุข เตือน“เชื้อไวรัสตับอักเสบ”ชนิดบีและซี เป็นภัยเงียบก่อตับแข็งและมะเร็งตับ ติดต่อกันง่ายทางเลือด ทางเพศสัมพันธ์ ง่ายกว่าเชื้อไวรัสเอชไอวี
คาดมีคนไทยติดเชื้อแล้วประมาณ4ล้านคน เร่งรัดป้องกันและควบคุมการแพร่ระบาด ด้วยบริการฉีดวัคซีนป้องกันไวรัสตับอักเสบบี ให้เด็กแรกเกิดทุกราย และการตรวจวินิจฉัยผู้ติดเชื้อและรักษาทันทีตัดวงจรการระบาด
นายแพทย์โสภณ เมฆธน ปลัดกระทรวงสาธารณสุข กล่าวว่า ขณะนี้องค์การอนามัยโลกเป็นห่วงสถานการณ์โรคไวรัสตับอักเสบที่มีแนวโน้มสูงขึ้น ให้ทุกประเทศตระหนักและร่วมควบคุมป้องกันโรค โรคนี้เกิดจากเชื้อไวรัสตับอักเสบ ชนิดเอ,บี,ซี,ดี,อี และจี ที่เป็นปัญหาทั่วโลก และในไทยคือชนิดบีและซีซึ่งสามารถติดต่อทางเลือด การใช้เข็มฉีดยาร่วมกัน การสัมผัสสารคัดหลั่งทางเพศสัมพันธ์ และติดต่อจากแม่สู่ลูกและติดต่อกันง่ายกว่าเชื้อเอชไอวี ภัยเงียบหลังการติดเชื้อคือทําให้เกิดโรคตับแข็งและมะเร็งตับ คาดว่าทั่วโลกมีผู้ป่วยประมาณ400ล้านราย เสียชีวิต1.4ล้านรายต่อปี ประมาณร้อยละ48เสียชีวิตจากชนิดซีรองลงร้อยละ47เสียชีวิตจากชนิดบี อัตราการตายสูงเป็นลําดับ7ของสาเหตุการตายทั่วโลก ในประเทศไทยคาดว่ามีผู้ติดเชื้อไวรัสตับอักเสบบีเรื้อรังประมาณ3ล้านคน และไวรัสตับอักเสบ ซี เรื้อรัง ประมาณ1ล้านคน
นายแพทย์โสภณ กล่าวว่า ในการควบคุมและป้องกันการแพร่ระบาดของโรค ได้ให้สํานักงานสาธารณสุขทุกจังหวัด ดําเนินการดังนี้ 1.รณรงค์ให้ความรู้เรื่องโรค วิธีการป้องกันการติดเชื้อ2.กําชับให้บุคลากรที่ดูแลผู้ป่วยทุกคน ปฏิบัติงานด้วยความระมัดระวังตามมาตรการสากลเพื่อป้องกันการติดโรค3.จัดบริการฉีดวัคซีนป้องกันไวรัสตับอักเสบบี ให้เด็กแรกเกิดทุกราย ซึ่งอยู่ในสิทธิหลักประกันสุขภาพถ้วนหน้าเพื่อป้องกันโรคมะเร็งตับในระยะยาว4.เร่งรัดการตรวจวินิจฉัยผู้ติดเชื้อ เพื่อให้การรักษาได้อย่างทันท่วงทีตัดวงจรแพร่ระบาดให้ได้มากที่สุด
ด้าน นายแพทย์เจษฏา โชคดํารงสุข อธิบดีกรมควบคุมโรค กล่าวว่า ข้อมูลจากสํานักระบาดวิทยา ตั้งแต่1มกราคม-14เมษายน2560ประเทศไทยมีผู้ป่วยภาวะตับอักเสบจากไวรัส3,091รายเสียชีวิต1รายเชื้อที่พบมากที่สุดคือชนิด บีพบประมาณร้อยละ75ผู้ป่วยโรคตับอักเสบจะมีอาการดีซ่าน ตัวเหลือง ตาเหลือง คลื่นไส้อาเจียน อ่อนเพลีย ปวดท้องบริเวณชายโครงขวา ทั้งนี้ จะผู้ป่วยโรคตับอักเสบบีและซีส่วนหนึ่งกลายเป็นพาหะโรคสามารถแพร่เชื้อสู่คนอื่นได้ โดยไม่มีอาการป่วย
ดังนั้น ขอความร่วมมือประชาชนปฏิบัติตัวเพื่อป้องกันโรค ดังนี้1.ใช้ถุงยางอนามัยทุกครั้งที่มีเพศสัมพันธ์ ไม่ว่าจะกับต่างเพศหรือรักร่วมเพศ ช่วยให้ปลอดภัยจากโรคติดต่อทางเพศสัมพันธ์ทุกชนิด2.ไม่ใช้เข็มฉีดยาร่วมกัน3.ไม่สัก ฝังเข็ม หรือเจาะ โดยใช้เข็มหรือหมึกร่วมกัน4.ไม่ใช้แปรงสีฟันและใช้ของมีคมร่วมกัน เช่น มีดโกนหนวดมีดโกน กรรไกรตัดเล็บ5.ผู้ปกครองควรพาบุตรหลานไปรับวัคซีนให้ครบตามที่แพทย์นัดทุกครั้ง6.ลดละการดื่มเครื่องแอลกอฮอล์ทุกชนิด หากประชาชนมีข้อสงสัย สอบถามสายด่วนกรมควบคุมโรค 1422
********************* 30 เมษายน 2560
รัฐบาลไทย-ข่าวทำเนียบรัฐบาล-มว. ร่วมตรวจสอบค่าความเข้มแสงยูวีซีตู้อบฆ่าเชื้อ
วันอังคารที่ 12 พฤษภาคม 2563
มว. ร่วมตรวจสอบค่าความเข้มแสงยูวีซีตู้อบฆ่าเชื้อ
มว. ร่วมตรวจสอบค่าความเข้มแสงยูวีซีตู้อบฆ่าเชื้อ
สถาบันมาตรวิทยาแห่งชาติ (มว.) โดยนางสาวโรจนา ลี้เจริญ นักมาตรวิทยาชํานาญการพิเศษ และกํากับดูแลกลุ่มงานแสงและสี ฝ่ายมาตรวิทยาอุณหภูมิและแสง ร่วมตรวจสอบค่าความเข้มแสงยูวีซีของตู้อบฆ่าเชื้อที่โรงพยาบาลธรรมศาสตร์เฉลิมพระเกียรติได้รับบริจาคมาจากบริษัท พัฒนาอินเตอร์คูล จํากัด เพื่อให้ทราบค่าความเข้มแสงยูวีซีที่แม่นยําซึ่งจะช่วยกําหนดระยะเวลาการบ่มฆ่าเชื้อที่เหมาะสม เป็นไปตามกําหนดโดยหน่วยงานสาธารณสุขที่ได้มาตรฐานสากล ณ อาคารผดุงมาตร สถาบันมาตรวิทยาแห่งชาติ (มว.) จ.ปทุมธานี
ข้อมูลข่าวโดย : สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-แนวทางของผู้ประกอบการเพื่อสร้างตลาดปลอดภัยช่วงโควิด-19
วันเสาร์ที่ 23 พฤษภาคม 2563
แนวทางของผู้ประกอบการเพื่อสร้างตลาดปลอดภัยช่วงโควิด-19
Clean market
รัฐบาลไทย-ข่าวทำเนียบรัฐบาล-นโยบายเร่งด่วนของรัฐบาลด้านการพัฒนาระบบการให้บริการประชาชน
วันพุธที่ 7 สิงหาคม 2562
นโยบายเร่งด่วนของรัฐบาลด้านการพัฒนาระบบการให้บริการประชาชน
วันพุธที่ 7 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลด้านการพัฒนาระบบการให้บริการประชาชน จะมุ่งสู่ความเป็นรัฐบาลดิจิทัลที่โปร่งใสตรวจสอบได้ พัฒนาระบบจัดเก็บและเปิดเผยข้อมูลของภาครัฐ ปรับปรุงระบบการอนุมัติและอนุญาตของทางราชการที่สําคัญให้เป็นระบบดิจิทัลทั้งบุคคลและนิติบุคคล เพื่อลดการใช้ดุลพินิจของเจ้าหน้าที่รัฐ ลดภาระค่าใช้จ่ายของประชาชน ลดขั้นตอนที่ยุ่งยากเกินความจําเป็น ลดข้อจํากัดด้านกฎหมายที่เป็นปัญหาอุปสรรคต่อการทําธุรกิจและการดํารงชีวิตของประชาชน แก้ไขกฎหมายที่ไม่เป็นธรรม ล้าสมัย และเป็นอุปสรรคต่อการพัฒนาประเทศ ผ่านการทดลองใช้มาตรการด้านกฎระเบียบต่าง ๆ เพื่อให้เกิดการเรียนรู้และขับเคลื่อนการให้บริการที่ตรงกับความต้องการของประชาชนและภาคธุรกิจ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการปรับปรุงระบบประปาทั้งระบบ ปี 2562-2563
วันอาทิตย์ที่ 26 เมษายน 2563
โครงการปรับปรุงระบบประปาทั้งระบบ ปี 2562-2563
วันศุกร์ที่ 24 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้การประปาส่วนภูมิภาค ดําเนินโครงการเพื่อการพัฒนาปี 2562-2563 รวมทั้งสิ้น 14 โครงการ วงเงินรวม 11,000 ล้านบาท เพื่อเพิ่มประสิทธิภาพของระบบผลิต ระบบส่งน้ํา และระบบจ่ายน้ําประปาในพื้นที่ที่ประสบปัญหาให้สามารถบริการน้ําประปาแก่ประชาชนได้เพิ่มขึ้นในอนาคต ช่วยกระจายความเจริญไปสู่ภูมิภาค นอกจากนี้ การประปายังมีแผนปรับปรุงการให้บริการ บริหารจัดการเพื่อลดน้ําที่ต้องสูญเสียโดยไม่จําเป็น เช่น ควบคุมแรงดัน ซ่อมท่อประปาให้รวดเร็ว สํารวจหาน้ําสูญเสียเชิงรุก ดูแลมาตรวัดน้ํา และปรับปรุงท่อซึ่งเป็นสาเหตุหลักของน้ําที่สูญเสียไปทั้งหมด ทั้งนี้ เพื่อให้การใช้ทรัพยากรน้ําที่มีอยู่อย่างจํากัดเกิดประสิทธิภาพสูงสุด และเพิ่มคุณภาพชีวิตที่ดีให้แก่ประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานในพิธีมอบ เครื่องหมายรับรองการจดทะเบียนการประกอบธุรกิจตลาดแบบตรง จำนวนกว่า 200 บริษัท
วันพุธที่ 29 สิงหาคม 2561
รมต.นร.สุวพันธุ์ฯ เป็นประธานในพิธีมอบ เครื่องหมายรับรองการจดทะเบียนการประกอบธุรกิจตลาดแบบตรง จํานวนกว่า 200 บริษัท
รมต.นร.สุวพันธุ์ฯ เป็นประธานในพิธีมอบ “เครื่องหมายรับรองการจดทะเบียนการประกอบธุรกิจตลาดแบบตรง” จํานวนกว่า 200 บริษัท เป็นการยกระดับและสร้างความน่าเชื่อถือให้กับวงการธุรกิจออนไลน์ในภาพรวมของประเทศ
วันนี้ (29 สิงหาคม 2561) เวลา 13.00 น. ณ โรงแรมอมารี ดอนเมือง กรุงเทพมหานคร นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค เป็นประธานในพิธีมอบ “เครื่องหมายรับรองการจดทะเบียนการประกอบธุรกิจตลาดแบบตรง” จํานวน 200 บริษัท โดยมี พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) และคณะผู้บริหาร สคบ. เข้าร่วมฯ
โอกาสนี้ เลนาธิการ สคบ. ได้กล่าวรายงานว่า รูปแบบของธุรกิจมีการเปลี่ยนแปลงตลอดเวลา และหนึ่งในการค้าขายที่ถือว่าได้มีอัตราการเติบโตสูง มีการขยายตัวอย่างรวดเร็ว มีผู้เกี่ยวข้องจากกลุ่มสังคมที่แตกต่างหลากหลาย และน่าจะเป็นธุรกิจเพียงไม่กี่ประเภทที่มีมูลค่าการค้าขายตั้งแต่หลักสิบบาทจนถึงหลักล้านบาท เพราะด้วยความสะดวกง่าย หลากหลาย รวดเร็วในการเลือกซื้อ จัดส่ง และชําระเงิน ด้วยความสะดวกที่ถือเป็นจุดเด่นของธุรกิจออนไลน์นี่เอง กลับกลายเป็นดาบสองคํามที่มีผู้ประกอบธุรกิจที่มีใจทุจริตใช้เป็นเครื่องมือในการหลอกลวงประชาชนผู้บริโภค และยังเป็นประเด็นปัญหาที่ส่งผลเสียต่อผู้ประกอบธุรกิจที่ตั้งใจทํามาหากิน ซึ่งเป็นคนส่วนใหญ่ของธุรกิจออนไลน์ เป็นภาระและความเสี่ยงของประชาชนที่ต้องใช้ความระมัดระวังมากขึ้นในการทําธุรกรรมออนไลน์อีกด้วย ในการนี้ สคบ. ได้แต่งตั้งคณะกรรมการพิจารณาคัดเลือกผู้ประกอบธุรกิจที่มีคุณภาพ และมีคุณสมบัติตามเกณฑ์เข้ารับ “เครื่องหมายรับรองการจดทะเบียนการประกอบธุรกิจตลาดแบบตรง” จํานวนประมาณ 200 บริษัท นับเป็นอีกก้าวที่สําคัญของการคุ้มครองผู้บริโภคที่มุ่งคุ้มครองสิทธิผู้บริโภคและยกย่องผู้ประกอบธุรกิจที่มีคุณภาพอย่างแท้จริง
จากนั้น รัฐมนตรีประจําสํานักนายกรัฐมนตรี ได้กล่าวแสดงความยินดีภายหลังมอบเครื่องหมายรับรอง ความตอนหนึ่งว่า รัฐบาลได้มอบนโยบายให้ สคบ. ซึ่งเป็นหน่วยงานที่มีภารกิจในการคุ้มครองผู้บริโภคที่ได้รับความเสียหายจากการกระทําของผู้ประกอบธุรกิจ และเป็นผู้รับผิดชอบในการจดทะเบียนการประกอบธุรกิจขายตรงและตลาดแบบตรง ดําเนินการตรวจสอบผู้ประกอบธุรกิจที่จดทะเบียนกับ สคบ. อย่างเข้มงวดเพื่อเป็นการควบคุมคุณภาพของผู้ประกอบธุรกิจตั้งแต่ต้นน้ํา โดยให้จัดทําสัญญลักษณ์สําหรับผู้บริโภคใช้ในการตัดสินใจเลือกผู้ประกอบการในเบื้องต้น และเป็นการสร้างความน่าเชื่อถือให้กับผู้ประกอบธุรกิจที่มีการดําเนินธุรกิจที่โปร่งใส ถูกต้อตามกฎหมาย ใช้แนวคิดตามหลักธรรมาภิบาล คือ เป็นผู้ประกอบธุรกิจที่จดทะเบียนกับ สคบ. อย่างถูกต้อง มีการโฆษณาที่ไม่เกินจริง และขายสินค้าที่มีคุณภาพมาตรฐานโดยมีความรับผิดชอบต่อผู้บริโภค ฯลฯ สคบ. จึงได้จัดโครงการมอบ “เครื่องหมายรับรองการจดทะเบียนการประกอบธุรกิจตลาดแบบตรง” สําหรับผู้ประกอบธุรกิจที่มีคุณสมบัติตามหลักเกณฑ์การขอใช้เครื่องหมายรับรองฯ อันจะเป็นการยกระดับและสร้างความน่าเชื่อถือให้กับวงการธุรกิจออนไลน์ในภาพรวม ซึ่งจะส่งผลดีต่อภาพลักษณ์ของเศรษฐกิจของประเทศไทยในองค์รวมตามนโยบายของรัฐบาลด้วย
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.2 เน้นย้ำกำนัน ผู้ใหญ่บ้าน ต้องปฏิบัติหน้าที่อย่างมีศักดิ์ศรี ซื่อสัตย์ สุจริต  เป็นแบบอย่างที่ดี เพื่อบำบัดทุกข์ บำรุงสุข แก่พี่น้องประชาชน
วันศุกร์ที่ 10 สิงหาคม 2561
มท.2 เน้นย้ํากํานัน ผู้ใหญ่บ้าน ต้องปฏิบัติหน้าที่อย่างมีศักดิ์ศรี ซื่อสัตย์ สุจริต  เป็นแบบอย่างที่ดี เพื่อบําบัดทุกข์ บํารุงสุข แก่พี่น้องประชาชน
มท.2 เน้นย้ํากํานัน ผู้ใหญ่บ้าน ต้องปฏิบัติหน้าที่อย่างมีศักดิ์ศรี ซื่อสัตย์ สุจริต
เป็นแบบอย่างที่ดี เพื่อบําบัดทุกข์ บํารุงสุข แก่พี่น้องประชาชน
วันนี้ (10 ส.ค. 61) เวลา 10.00 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานใน
พิธีมอบรางวัลกํานัน ผู้ใหญ่บ้านยอดเยี่ยม ประจําปี 2561 ณ อาคารสโมสรทหารบก ถนนวิภาวดีรังสิต กรุงเทพฯ โดยมีนายปวิณ ชํานิประศาสน์ รองปลัดกระทรวงมหาดไทย นายศักดิ์ชัย แตงฮ่อ นายชํานาญวิทย์ เตรัตน์ รองอธิบดีกรมการปกครอง นายขจร ศรีชวโนทัย รองอธิบดีกรมส่งเสริมการปกครองท้องถิ่น พร้อมด้วย ผู้บริหารกรม กองและรัฐวิสาหกิจในสังกัดกระทรวงมหาดไทย และกํานัน ผู้ใหญ่บ้านผู้เข้ารับรางวัล เข้าร่วมในพิธี ซึ่งในปีนี้มีกํานัน ผู้ใหญ่บ้านที่ได้รับการพิจารณาคัดเลือกจากทั่วประเทศ จํานวน 264 ราย ประกอบด้วย กํานันยอดเยี่ยม จํานวน 132 คน แบ่งเป็นชาย 119 คน และหญิง 13 คน และผู้ใหญ่บ้านยอดเยี่ยม จํานวน 132 คน แบ่งเป็นชาย 109 คน และหญิง 23 คน
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า กํานัน ผู้ใหญ่บ้านเป็นผู้มีบทบาทสําคัญยิ่ง
ต่อผลสําเร็จของงานตามภารกิจกระทรวงมหาดไทย โดยเป็นผู้มีส่วนสําคัญในการช่วยเหลือแก้ไขปัญหาความเดือดร้อน
ของพี่น้องประชาชน และเป็นผู้เชื่อมโยงการปฏิบัติงานระหว่างรัฐบาลกับประชาชนในพื้นที่ได้อย่างมีประสิทธิภาพ นอกจากนี้ ยังเป็นผู้สนับสนุนการปฏิบัติงานตามนโยบายของรัฐบาลและการพัฒนาประเทศในหลากหลายภารกิจ โดยครอบคลุมทั้งด้านความมั่นคง สังคม และเศรษฐกิจ รวมถึงการส่งเสริมและสนับสนุนการปกครองในระบอบประชาธิปไตยอันมีพระมหากษัตริย์ทรงเป็นประมุข เพื่อก่อให้เกิดการพัฒนาและแก้ไขปัญหา ภายในพื้นที่ รวมทั้งสร้างความรู้ ความเข้าใจในสถานการณ์ของประเทศได้อย่างถูกต้องและเหมาะสม พร้อมให้กําลังใจและมอบแนวทางการปฏิบัติหน้าที่แก่กํานัน ผู้ใหญ่บ้าน โดยการปฏิบัติหน้าที่อย่างมีศักดิ์ศรี ซื่อสัตย์ สุจริต ปฏิบัติตนให้เป็นแบบอย่างที่ดี และเป็นที่พึ่งให้กับประชาชนในตําบล หมู่บ้านของตนเอง เพื่อการบําบัดทุกข์ และบํารุงสุขของพี่น้องประชาชนอย่าง มั่นคง และยั่งยืนตลอดไป
นายชํานาญวิทย์ เตรัตน์ รองอธิบดีกรมการปกครอง เปิดเผยว่า กระทรวงมหาดไทย ได้ประกาศให้วันที่ 10 สิงหาคมของทุกปี เป็นวันกํานัน ผู้ใหญ่บ้าน เพื่อน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ได้รับพระราชทานกําเนิดสถาบันกํานันผู้ใหญ่บ้าน โดยให้ราษฎรในหมู่บ้านพิจารณาเลือกผู้ใหญ่บ้านของตัวเองเป็นครั้งแรกเมื่อวันที่ 10 สิงหาคม 2435 หรือเมื่อ 126 ปีมาแล้วกระทรวงมหาดไทย จึงได้จัดพิธีมอบรางวัลกํานัน ผู้ใหญ่บ้านยอดเยี่ยมขึ้น เพื่อยกย่องเชิดชูเกียรติกํานัน ผู้ใหญ่บ้าน ที่ได้ปฏิบัติหน้าที่ด้วยความตั้งใจ เสียสละ และทุ่มเทกําลังความรู้ ในการทํางานเพื่อพี่น้องประชาชนอย่างต่อเนื่อง กํานัน ผู้ใหญ่บ้าน นอกจากจะเป็นผู้ปกครองดูแลราษฎรในตําบล หมู่บ้าน และเป็นผู้ช่วยเหลือนายอําเภอในการปฏิบัติงาน โดยเฉพาะการรักษาความสงบเรียบร้อยและความมั่นคงในพื้นที่ ตลอดจนการป้องกันและระงับเหตุร้าย การรายงานเหตุการณ์ผิดปกติที่เกิดขึ้นใน ตําบล หมู่บ้านแล้ว ยังถือเป็นกลไกหลักของรัฐบาลในการขับเคลื่อนนโยบายของรัฐบาลให้เกิดผลอย่างเป็นรูปธรรมในระดับพื้นที่อีกด้วย
รัฐบาลไทย-ข่าวทำเนียบรัฐบาล-มาตรการภาษีเพื่อสนับสนุนการบริจาคให้แก่พรรคการเมือง ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
วันอังคารที่ 27 พฤศจิกายน 2561
มาตรการภาษีเพื่อสนับสนุนการบริจาคให้แก่พรรคการเมือง ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
ในการประชุมคณะรัฐมนตรีเมื่อวันที่ 26 พฤศจิกายน 2561คณะรัฐมนตรีได้มีมติเห็นชอบหลักการร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... ตามที่กระทรวงการคลังเสนอ ทั้งนี้ เพื่อให้เป็นไปตามพระราชบัญญัติประกอบรัฐธรรมนูญว่าด้วยพรรคการเมือง
ในการประชุมคณะรัฐมนตรีเมื่อวันที่ 26 พฤศจิกายน 2561 คณะรัฐมนตรีได้มีมติเห็นชอบหลักการร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคให้แก่พรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560) ตามที่กระทรวงการคลังเสนอ ทั้งนี้ เพื่อให้เป็นไปตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 โดยมีสาระสําคัญ ดังนี้
1. กําหนดให้บุคคลธรรมดาผู้มีสัญชาติไทยที่บริจาคเงินให้พรรคการเมือง หรือให้การสนับสนุนเงิน หรือทรัพย์สินจากการจัดกิจกรรมระดมทุนของพรรคการเมือง นําไปหักเป็นค่าลดหย่อนในการคํานวณเงินได้สุทธิเพื่อเสียภาษีเงินได้บุคคลธรรมดาได้ตามจํานวนเงินที่บริจาคแต่รวมกันแล้วไม่เกิน 10,000 บาท ในปีภาษีนั้น โดยให้มีผลใช้บังคับสําหรับเงินได้พึงประเมินประจําปี พ.ศ. 2561 ที่จะต้องยื่นรายการในปี พ.ศ. 2562 เป็นต้นไป
2. กําหนดให้บริษัทหรือห้างหุ้นส่วนนิติบุคคลที่บริจาคเงินให้พรรคการเมือง หรือให้การสนับสนุนเงิน ทรัพย์สิน หรือประโยชน์อื่นใดในการจัดกิจกรรมระดมทุนของพรรคการเมือง นําไปหักเป็นรายจ่ายในการคํานวณกําไรสุทธิเพื่อเสียภาษีเงินได้นิติบุคคลได้ตามจํานวนที่บริจาคแต่รวมกันแล้วไม่เกิน 50,000 บาท ในรอบระยะเวลาบัญชี โดยให้มีผลใช้บังคับสําหรับรอบระยะเวลาบัญชีเริ่มในหรือหลังวันที่ 1 มกราคม 2561 เป็นต้นไป
มาตรการดังกล่าว มีส่วนช่วยให้ประชาชนมีส่วนร่วมในการพัฒนาระบบการเมืองและส่งเสริมสนับสนุนพรรคการเมืองได้อย่างเปิดเผยตามหลักการปกครองในระบอบประชาธิปไตย สอดคล้องกับเจตนารมณ์ของพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ซึ่งเป็นการเสริมสร้างความเข้มแข็งให้ระบบพรรคการเมืองในประเทศ ก่อให้เกิดผลดีต่อระบบเศรษฐกิจและสังคมในระยะยาว
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-กระทรวงอุตสาหกรรม เยี่ยมชมบ้านคำปุณ แหล่งผลิตผ้าไหม และ บริษัท ป.เกรียบกุ้ง อุตสาหกรรมอาหาร จำกัด จ.อุบลราชธานี
วันจันทร์ที่ 23 กรกฎาคม 2561
กระทรวงอุตสาหกรรม เยี่ยมชมบ้านคําปุณ แหล่งผลิตผ้าไหม และ บริษัท ป.เกรียบกุ้ง อุตสาหกรรมอาหาร จํากัด จ.อุบลราชธานี
กระทรวงอุตสาหกรรม เยี่ยมชมบ้านคําปุณ แหล่งผลิตผ้าไหม และ บริษัท ป.เกรียบกุ้ง อุตสาหกรรมอาหาร จํากัด จ.อุบลราชธานี
วันนี้ (23 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายสันติ กีระนันทน์ ผู้ช่วยรัฐมนตรีว่าการกระทรวงอุตสาหกรรม นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม เยี่ยมชมบ้านคําปุน แหล่งศึกษาเรียนรู้กระบวนการถักทอผ้าไหมของไทย โดยมีนายมีชัย แต้สุจริยา ศิลปินชื่อดังที่ถูกยกย่องเป็นครูศิลป์แห่งแผ่นดิน ผู้ออกแบบลายผ้ากาบบัว ลายแสงแรก เป็นต้นแบบให้กับกระทรวงอุตสาหกรรม และชุมชนซะซอม นําไปผลิตเพื่อขายแก่นักท่องเที่ยว
นอกจากนี้คณะผู้บริหารฯ ยังได้เยี่ยมชม บริษัท ป.เกรียบกุ้ง อุตสาหกรรมอาหาร จํากัด ประกอบกิจการทําข้าวเกรียบ ข้าวโพดอบกรอบ และหมอนยางพารา ได้รับสินเชื่อจากกองทุนเอสเอ็มอีตามแนวประชารัฐ วงเงิน 3 ล้านบาท เพื่อขยายฐานการผลิตให้มากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีเร่งเครื่องบริหารราชการ เตรียมประชุมส่วนราชการสร้างความเข้าใจนโยบายรัฐบาลร่วมกัน
วันอังคารที่ 6 สิงหาคม 2562
นายกรัฐมนตรีเร่งเครื่องบริหารราชการ เตรียมประชุมส่วนราชการสร้างความเข้าใจนโยบายรัฐบาลร่วมกัน
นายกรัฐมนตรีเร่งเครื่องบริหารราชการ เตรียมประชุมส่วนราชการสร้างความเข้าใจนโยบายรัฐบาลร่วมกัน
วันนี้ เวลา 13.30 น. ณ ศูนย์แถลงข่าว ตึกนารีสโมสร ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยก่อนเริ่มพิจารณาสาระการประชุมคณะรัฐมนตรีในวันนี้ว่า พลเอกประยุทธ์ จันทร์โอชา นายกรัฐมนตรี จะเป็นประธานการประชุมชี้แจงนโยบายรัฐบาลต่อผู้บริหารระดับสูงกว่า 800 คน ในวันพฤหัสบดีที่ 8 สิงหาคม 2562 ณ ศูนย์แสดงสินค้าและการประชุม อิมแพ็ค เมืองทองธานี โดยผู้เข้าร่วมประชุมประกอบด้วยรองนายกรัฐมนตรี รัฐมนตรี ข้าราชการการเมือง ปลัดกระทรวง รองปลัดกระทรวง หัวหน้าส่วนราชการที่ขึ้นตรงต่อนายกรัฐมนตรีหรือรัฐมนตรี อธิบดี ผู้บัญชาการเหล่าทัพ ผู้บัญชาการตํารวจแห่งชาติ ผู้บริหารหัวหน้าหน่วยงานรัฐวิสาหกิจ องค์การมหาชน หน่วยงานอิสระ ผู้ว่าราชการจังหวัด และผู้แทนพรรคการเมืองร่วมรัฐบาล
โฆษกประจําสํานักนายกรัฐมนตรีเผยว่า นายกรัฐมนตรีจะเป็นผู้อธิบายถึงแนวทางในการขับเคลื่อนนโยบายรัฐบาลไปสู่การปฏิบัติให้ชัดเจน ซึ่งผู้บริหารระดับสูงของส่วนราชการจําเป็นที่จะต้องมีความเข้าใจเกี่ยวกับนโยบายเร่งด่วนและนโยบายที่รัฐบาลให้ความสําคัญ เพื่อจะได้จัดลําดับความสําคัญในการทํางาน เพื่อผลักดันนโยบายของรัฐบาลที่นายกรัฐมนตรีได้แถลงต่อรัฐสภาเมื่อวันที่ 25 กรกฎาคม 2562 ไปสู่การปฏิบัติอย่างมีประสิทธิภาพเป็นรูปธรรม ซึ่งนายกรัฐมนตรียังได้แจ้งแก่รองนายกรัฐมนตรี ให้เพิ่มเติมข้อมูลในส่วนที่รับผิดชอบได้ เพื่อให้รายละเอียดแก่ผู้บริหารในทั้งในแง่โครงการ แผนงาน งบประมาณ ซึ่งจะยังได้รวบรวมคําถามต่างๆ ทั้งในและนอกสภา เพื่อชี้แจงให้เกิดความชัดเจนต่อไป
โฆษกประจําสํานักนายกรัฐมนตรียังกล่าวเพิ่มเติมว่า นายกรัฐมนตรีตั้งใจและให้ความสําคัญอย่างยิ่งในการประชุมชี้แจงนโยบาย เพราะเห็นถึงความสําคัญของข้าราชการ เจ้าหน้าที่ ภาครัฐ รัฐวิสาหกิจ องค์การมหาชนและหน่วยงานอิสระต่างๆ เป็นกลไกทํางานเป็นพลังประชารัฐที่จะร่วมกันขับเคลื่อนการบริหารราชการให้ประสบความสําเร็จเป็นประโยชน์แก่ประเทศและประชาชนร่วมกัน